บลจ.อัดโปรโมชันตลาดนัดกองทุน
บลจ.จัดโปรโมชันพิเศษเสิร์ฟในงานตลาดนัดกองทุน 27&#8211;30 ก.ย.นี้ &#8220;ฟินันซ่า&#8221; แจกหูฟังสุดชิก &#8220;ยูโอบี&#8221; ชูเตารีดไอน้ำเครื่องแยกกาก
27 ก.ย. 2555

บลจ.จัดโปรโมชันพิเศษเสิร์ฟในงานตลาดนัดกองทุน 27–30 ก.ย.นี้ “ฟินันซ่า” แจกหูฟังสุดชิก “ยูโอบี” ชูเตารีดไอน้ำเครื่องแยกกาก 
นายธีรพันธุ์ จิตตาลาน กรรมการบริหารและประธานเจ้าหน้าที่บริหารบริษัทหลักทรัพย์จัดการกองทุน (บลจ.) ฟินันซ่า เปิดเผยว่า บริษัทได้จัดโปรโมชันในงานตลาดนัดกองทุนรวม ระหว่างวันที่ 2730 ก.ย. 2555 ที่จัดขึ้นที่ศูนย์การค้าเซ็นทรัล ปิ่นเกล้า โดยจะได้รับหูฟังสุดชิก เมื่อลงทุนในกองทุนเปิดฟินันซ่าเพิ่มพูนทรัพย์ (FAM VF) ซึ่งเป็นกองทุนตลาดเงินตั้งแต่ 1 หมื่นบาทขึ้นไป
นอกจากนี้ จะได้รับหมอนผ้าห่มอบอุ่น เมื่อลงทุนในกองทุนหุ้นที่ไม่ใช่กองทุนลดหย่อนภาษีครบ 5 หมื่นบาทขึ้นไป หรือลงทุนในกองทุนตราสารหนี้ระยะสั้นครบ 1 แสนบาทขึ้นไป
กองทุนรวมหุ้นระยะยาว (LTF) และกองทุนรวมเพื่อการเลี้ยงชีพ (RMF) จะคืนกำไรด้วยกองทุนเปิดตลาดเงินสูงสุดถึง 1.2 หมื่นบาท
“กองทุน FAM VF ผลตอบแทน 2.87% ต่อปี สำหรับ 3 เดือนย้อนหลัง ณ วันที่ 31 ส.ค. 2555 ขณะที่อัตราดอกเบี้ยเงินฝากออมทรัพย์ของธนาคารใหญ่ไม่ถึง 1%” นายธีรพันธุ์ กล่าว 
ด้าน บลจ.ยูโอบี (ไทย) จัดโปรโมชันพิเศษสำหรับเงินลงทุน 5 หมื่นบาทขึ้นไป ในกองทุนหุ้น กองทุนรวมที่ลงทุนในต่างประเทศ ยกเว้นกองทุนกลุ่ม Core Fund จะได้รับถุงผ้าลดโลกร้อน เงินลงทุน 1 แสนบาทขึ้นไป รับสมุดโน้ต เงินลงทุน 3 แสนบาทขึ้นไป รับเตารีดไอน้ำวีรสุ เงินลงทุน 5 แสนบาทขึ้นไป รับเครื่องแยกกากของวีรสุ ส่วนกองทุนกลุ่ม Core Fund ลงทุน 1 แสนบาทขึ้นไป รับสมุดโน้ต
บลจ.กรุงไทย ออกโปรโมชันสำหรับกองทุน RMF และ LTF จะได้รับเงินคืน 1.2 หมื่นบาท กับเงินลงทุนทุกๆ ล้านบาท และเมื่อลงทุนในกองทุน LTF และ RMF ประเภทกองทุนหุ้นและกองทุนผสม ตั้งแต่ 5 หมื่นบาท ขึ้นไปรับคะแนนสะสมคูณ 2 เมื่อชำระผ่านบัตรเคทีซีหรือผ่อน 0% ใน 3 เดือน พร้อมรับคะแนนสะสมเมื่อชำระผ่านบัตรซิตี้แบงก์ พร้อมรับโปรโมชันพิเศษในงานเท่านั้น เมื่อลงทุน 2 หมื่นบาทขึ้นไปรับกระเป๋าอเนกประสงค์ (ใบเล็ก) และเงินลงทุน 5 หมื่นบาทขึ้นไป รับร่มพับและลงทุน 1 แสนบาทขึ้นไป รับกระเป๋าอเนกประสงค์ (ใบใหญ่)
สำหรับโปรโมชันกองทุนเปิดทั่วไปมีของแจกเช่นกัน ยกเว้นกองทุนเปิดกรุงไทยสะสมทรัพย์ (KTSS) กองทุนเปิดกรุงไทย เซฟวิ่ง ฟันด์ (KTSV) และกองทุนที่กำหนดอายุไม่เข้าร่วม